میرزا علی اکبر طاهر زاده صابر (هوپ هوپ) (1862- 1911 م.) آذربایجان شعر تاریخینین ان آدلیم و تاثیر ائدیجی طنز شاعیری ساییلیر. اونون اثرلری دفعهلرله ایراندا و خاریجده نشر اولوبدور. میرزا علی اکبر طاهرزاده صابر 1278 هـ . ایلینده (1862 م.) شماخی شهرینده دنیایا گلمیشدیر. اونون عائلهسی دیندار و مذهبی اولدوقلاری اوچون، صابر متدیّن و تقوالی بؤیوموشدور. آتاسینین آدی زینالعابدین ابن میرزا طاهر ایدی. میرزا طاهر چوخ تقوالی، متدین و مذهبی رفتاری اولان معروف بیر شخص ایمیش. یازیلانلارا گؤره آتاسی زین العابدین بقاللیق ائدرمیش. آناسی سلطنت خانیم دا سون درجه دیندار ایدی.
azb_Arab